Iepirkuma komisijas 2026.gada 23.jūlija atbildes
uz ieinteresētā piegādātāja 2026.gada 21.jūlijā uzdoto jautājumu

Jautājums
Atsaucoties uz tehniskās specifikācijas punktiem 3.15. "Žurnālfailu (log) pieejamība", 3.16. "Biometriskās autentifikācijas atbalsts", 4.31. "Žurnālfailu (log) pieejamība", 4.32. "Biometriskās autentifikācijas atbalsts", kā arī atsevišķi definēto iepirkuma pozīciju "Mobilo ierīču pārvaldības (MDM) licence", lūdzam precizēt prasību interpretāciju.
Vai minētajos tehniskās specifikācijas punktos norādītā prasība par žurnālfailu (audit log) nolasīšanu un eksportu, kā arī biometriskās autentifikācijas pārvaldību caur MDM risinājumu nozīmē, ka piegādājamajām ierīcēm jānodrošina tehniska savietojamība un atbalsts darbam ar MDM risinājumu, savukārt MDM licences tiek nodrošinātas atbilstoši atsevišķajai iepirkuma pozīcijai "Mobilo ierīču pārvaldības (MDM) licence"?
Atbilde
Piegādājamajām tehniskās specifikācijas 1.-4.punktā minētajām precēm (turpmāk – Preces) jābūt savietojamām ar piedāvāto MDM risinājumu un jānodrošina tehniskajā specifikācijā noteikto funkciju darbība.
Jautājums
Vai arī piegādātājam katras piegādājamās ierīces komplektācijā papildus jāiekļauj atsevišķa MDM licence, lai piegādes brīdī nodrošinātu pilnu minēto funkcionalitāti, tai skaitā:
· drošības un sistēmas notikumu auditāciju;
· auditācijas žurnālu nolasīšanu un eksportu; 
· ierīču drošības politiku un funkciju centralizētu pārvaldību? 
Atbilde 
Nē, atsevišķa MDM licence nav jāiekļauj katras piegādājamās Preces komplektācijā. Kā norādīts tehniskajā specifikācijā, MDM licences tiks piegādātas pēc Pasūtītāja pieprasījuma, un to skaits nebūs vienāds ar piegādājamo Preču skaitu.
Jautājums
Papildus lūdzam precizēt, vai Pasūtītājam jau ir noteikts konkrēts MDM risinājums, ar kuru piegādājamajām ierīcēm jānodrošina savietojamība. Ja ir, lūdzam norādīt MDM risinājuma ražotāju un risinājuma nosaukumu, lai mēs varētu sagatavot piedāvājumu atbilstoši Pasūtītāja paredzētajai pārvaldības videi.
Atbilde
Tehniskajā specifikācijā ir noteiktas prasības attiecībā uz Preču pārvaldības funkcionalitāti. Tehniskajā specifikācijā minētajām piegādājamajām Precēm jābūt savietojamām ar piegādātāja piedāvāto MDM risinājumu un jānodrošina tehniskajā specifikācijā noteikto pārvaldības, auditācijas un drošības funkciju darbība. MDM licences tiek piegādātas atbilstoši iepirkuma pozīcijai "Mobilo ierīču pārvaldības (MDM) licence".
